pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทล.212 ตำบลพะทาย - อำเภอท่าอุเทน จังหวัดนครพนม แล้วเสร็จ สนับสนุนเขตเศรษฐกิจพิเศษและส่งเสริมการค้าชายแดน
วันศุกร์ที่ 3 มีนาคม 2566
กรมทางหลวง ขยาย 4 ช่องจราจร ทล.212 ตําบลพะทาย - อําเภอท่าอุเทน จังหวัดนครพนม แล้วเสร็จ สนับสนุนเขตเศรษฐกิจพิเศษและส่งเสริมการค้าชายแดน
...
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 212 สาย อําเภอบ้านแพง - อําเภอท่าอุเทน ตอน ตําบลพะทาย อําเภอท่าอุเทน จาก 2 ช่องจราจร ให้เป็น 4 ช่องจราจร โครงการดังกล่าวเป็นส่วนหนึ่งของโครงการพัฒนาทางหลวง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการเชื่อมโยงโครงข่ายคมนาคมกับกลุ่มประเทศสมาชิกอาเซียน และสนับสนุนการพัฒนาด้านเศรษฐกิจพิเศษ ทั้งในด้านอุตสาหกรรมการลงทุน การค้าชายแดน การขนส่ง และการท่องเที่ยวในภาคตะวันออกเฉียงเหนือ ให้มีศักยภาพเพิ่มขึ้น
ทางหลวงหมายเลข 212 (สายหนองคาย - อุบลราชธานี) เป็นทางหลวงสายรองประธาน มีจุดเริ่มต้นที่ กม. 0 อําเภอเมือง จังหวัดหนองคาย เป็นเส้นทางความสําคัญเชื่อมโยงไปสู่จังหวัดบึงกาฬ นครพนม มุกดาหาร อํานาจเจริญ และสิ้นสุดที่จังหวัดอุบลราชธานี ที่ กม. 580+375 ระยะทางยาว 580.375 กิโลเมตร ต่อมา ทล. ได้ดําเนินการก่อสร้างขยายทางหลวงหมายเลข 212 สาย อําเภอบ้านแพง - อําเภอท่าอุเทน ตอน ตําบลพะทาย - อ.ท่าอุเทน ระหว่าง กม. ที่ 255+000 - 284+571 ระยะทางยาวประมาณ 30.48 กิโลเมตร อยู่ในพื้นที่อําเภอบ้านแพง จังหวัดนครพนม เนื่องจากปัจจุบันการจราจรหนาแน่น มีปริมาณการจราจรเฉลี่ยรายวัน 8,000 คันต่อวัน เป็นรถบรรทุกหนักถึงร้อยละ 26.34 โดยตอน นครพนม - ท่าอุเทน เป็นทางหลวงขนาด 2 ช่องจราจร แบบวิ่งสวน จึงมีความจําเป็นต้องมีการปรับปรุงขยายเส้นทางเพื่อให้มีความสะดวกปลอดภัย อีกทั้งสนับสนุนการเชื่อมโยง กับสะพานข้ามแม่น้ําโขงที่จังหวัดมุกดาหารและนครพนม ก่อสร้างเป็นมาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวทางแบบแอสฟัลท์คอนกรีตกว้างช่องละ 3.50 เมตร ไหล่ทางด้านนอก กว้าง 2.50 เมตร ไหล่ทางด้านในกว้าง 1.00 เมตร รวมความกว้าง 10.50 เมตร แบ่งทิศทางการจราจรด้วยเกาะกลาง พร้อมติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 1,392 ล้านบาท ทั้งนี้ ทล. มีเป้าหมายที่จะทําให้สายทางนี้เป็นขนาด 4 ช่องจราจรต่อเนื่องตลอดสายทางอย่างสมบูรณ์ เพื่อสนับสนุนด้านการคมนาคมขนส่งให้มีความสะดวก รวดเร็ว และปลอดภัยยิ่งขึ้น ส่งเสริมคุณภาพชีวิต เศรษฐกิจ และสังคมของจังหวัดนครพนมเพิ่มศักยภาพในการเชื่อมโยงกับกลุ่มสมาชิกอาเซียนทั้งในด้านอุตสาหกรรม การลงทุน การค้าชายแดน การขนส่งและการท่องเที่ยว
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สมอ. แก้หลักเกณฑ์การขอใบอนุญาต มอก. อำนวยความสะดวกให้ผู้ประกอบการมากยิ่งขึ้น
วันศุกร์ที่ 3 มีนาคม 2566
03/03/2566
สมอ. แก้หลักเกณฑ์การขอใบอนุญาต มอก. อํานวยความสะดวกให้ผู้ประกอบการมากยิ่งขึ้น
สมอ. ขานรับนโยบายกระทรวงอุตสาหกรรม “มุ่งสร้างความสําเร็จให้ภาคธุรกิจ” แก้หลักเกณฑ์การขอใบอนุญาต มอก. ตามหลักการสากล อํานวยความสะดวกให้ผู้ประกอบการมากยิ่งขึ้น มีผลตั้งแต่วันที่ 30 มกราคม 2566 เป็นต้นมา
ดร.ณัฐพล รังสิตพล ปลัดกระทรวงอุตสาหกรรม เปิดเผยว่า กระทรวงอุตสาหกรรมได้แก้ไขหลักเกณฑ์การออกใบอนุญาต มอก. ให้มีความยืดหยุ่นและคล่องตัวมากขึ้น เพื่ออํานวยความสะดวกให้ผู้ประกอบการตามนโยบาย “MIND ใช้ หัว และ ใจ ปั้นอุตสาหกรรมคู่ชุมชน” ของกระทรวงอุตสาหกรรม ในการสร้างความสําเร็จให้ภาคธุรกิจให้เติบโตอย่างสมดุลและยั่งยืน ซึ่งเป็นหนึ่งในแนวทางการขับเคลื่อนการพัฒนาภาคอุตสาหกรรมใน 4 มิติ ได้แก่ การสร้างความสําเร็จให้ภาคธุรกิจ การดูแลชุมชนและสังคม การรักษาสิ่งแวดล้อม และการกระจายรายได้สู่ชุมชน โดยการแก้หลักเกณฑ์การขอใบอนุญาตดังกล่าว เป็นการเพิ่มวิธีการรับรองคุณภาพผลิตภัณฑ์เพื่อให้ผู้ประกอบการมีทางเลือกมากยิ่งขึ้น และไม่เป็นอุปสรรคในการดําเนินธุรกิจ โดยมีผลตั้งแต่วันที่ 30 มกราคม 2566 เป็นต้นมา
ด้าน นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า การแก้ไขหลักเกณฑ์การออกใบอนุญาต มอก. จากเดิมที่เป็นการยืนยันคุณภาพผลิตภัณฑ์ด้วยการทดสอบผลิตภัณฑ์และการตรวจประเมินระบบการควบคุมคุณภาพโรงงาน และการยืนยันคุณภาพผลิตภัณฑ์เป็นการเฉพาะครั้ง สมอ. ได้เพิ่มการยืนยันคุณภาพผลิตภัณฑ์ด้วยการรับรองตนเอง (Supplier’s declaration of conformity : SDOC) โดยจะพิจารณายอมรับใบรับรองตนเองของผู้ประกอบการ เพื่อยืนยันว่าผลิตภัณฑ์มีคุณภาพตามที่มาตรฐานกําหนด และโรงงานที่ผลิตมีระบบควบคุมคุณภาพเพียงพอที่จะรักษาคุณภาพของผลิตภัณฑ์ให้เป็นไปตามมาตรฐานได้อย่างสม่ําเสมอ รวมทั้งยังได้เพิ่มการยืนยันคุณภาพผลิตภัณฑ์ด้วยใบรับรองผลิตภัณฑ์ (Certificate of conformity : COC) ที่ออกให้โดยหน่วยรับรองที่ สมอ. ยอมรับ ซึ่งการแก้ไขหลักเกณฑ์ดังกล่าวนี้มีผลตั้งแต่วันที่ 30 มกราคม 2566 เป็นต้นมา เพื่ออํานวยความสะดวกแก่ผู้ประกอบการ ลดระยะเวลา ขั้นตอนในการตรวจสอบเพื่อการอนุญาต และลดค่าใช้จ่ายให้ผู้ประกอบการได้อีกทางหนึ่งด้วย
สําหรับการยืนยันคุณภาพผลิตภัณฑ์ด้วยการรับรองตนเอง และใบรับรองผลิตภัณฑ์ สมอ. จะกําหนดไว้ในหลักเกณฑ์เฉพาะในการตรวจสอบเพื่อการอนุญาตสําหรับแต่ละผลิตภัณฑ์ โดยจะพิจารณาตามความเหมาะสมของแต่ละผลิตภัณฑ์ ทั้งนี้ สมอ. ยังคงเข้มงวดในการตรวจสอบผลิตภัณฑ์ ภายหลังจากการได้รับใบอนุญาต เพื่อคุ้มครองผู้บริโภคให้ได้รับความปลอดภัยจากการใช้สินค้าอุตสาหกรรม ขณะเดียวกันยังส่งเสริมให้ผู้ประกอบการมีศักยภาพในการดําเนินธุรกิจให้ประสบความสําเร็จอย่างต่อเนื่องด้วย เลขาธิการ สมอ. กล่าว
2 มีนาคม 2566
รัฐบาลไทย-ข่าวทำเนียบรัฐบาล-อว. ผนึกกำลัง สถาบันบัณฑิตวิทยาศาสตร์จีน: สานพลังกระชับความร่วมมือด้าน อววน.
วันศุกร์ที่ 3 มีนาคม 2566
อว. ผนึกกําลัง สถาบันบัณฑิตวิทยาศาสตร์จีน: สานพลังกระชับความร่วมมือด้าน อววน.
อว. ผนึกกําลัง สถาบันบัณฑิตวิทยาศาสตร์จีน: สานพลังกระชับความร่วมมือด้าน อววน.
ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และศ. ดร.นพ.สิริฤกษ์ ทรงศิวิไลพร้อมคณะผู้บริหารของกระทรวง อว. ได้หารือความร่วมมือในการพัฒนาวิทยาศาสตร์และเทคโนโลยีกับศ. โฮว เจี้ยนกั๋วผู้อํานวยการสถาบันบัณฑิตวิทยาศาสตร์จีน (Chinese Academy of Sciences - CAS) และนายจาง ย่าผิงรองผู้อํานวยการของ CAS โดยทั้งสองฝ่ายจะเดินหน้าความร่วมมือด้านวิทยาศาสตร์และเทคโนโลยีในหลายสาขาโดยเฉพาะด้านการพัฒนาเครื่องปฏิกรนิวเคลียร์ฟิวชัน (โทคาแมค) ด้านดาราศาสตร์ ทรัพยากรและสิ่งแวดล้อม เทคโนโลยีสารสนเทศ วิทยาศาสตร์สุขภาพ รวมทั้งส่งเสริมความร่วมมือระหว่างกันผ่านศูนย์ความร่วมมือนวัตกรรม CAS-ICCB ณ กรุงเทพฯอีกทั้งยังมีเป้าหมายที่จะสนับสนุนการแลกเปลี่ยนนักศึกษาและนักวิจัยไทย-จีนให้มากยิ่งขึ้นเพื่อช่วยสร้างรากฐานการพัฒนากําลังคนด้าน S&T ของทั้งสองประเทศในอนาคต
ในการนี้ สถาบันบัณฑิตวิทยาศาสตร์จีนยินดีที่จะดําเนินงานสานต่อความร่วมมือกับกระทรวง อว. ภายใต้ความเชื่อมโยงของนโยบายข้อริเริ่มหนึ่งแถบหนึ่งเส้นทาง (Belt and Road Initiative - BRI) และ BCG Model เพื่อมุ่งสู่การเป็นประชาคมที่มีอนาคตร่วมกันไทย - จีน ที่มีความมั่นคง มั่งคั่งและยั่งยืน
รัฐมนตรีศ.(พิเศษ) ดร.เอนก เหล่าธรรมทัศน์ได้กล่าวขอบคุณสถาบันบัณฑิตวิทยาศาสตร์จีนสําหรับการสนับสนุนความร่วมมือด้านวิทยาศาสตร์และเทคโนโลยีระหว่างกันและเน้นย้ําว่า ฝ่ายไทยมีความตั้งใจที่จะดําเนินความร่วมมือกับสถาบันบัณฑิตวิทยาศาสตร์จีนอย่างเต็มที่และจะทําให้เข้มแข็งยิ่งขึ้นทั้งในด้านการอุดมศึกษาและการวิจัยทางวิทยาศาสตร์ และได้มอบของที่ระลึกที่มีความหมายว่า “จีนไทยใช่อื่นไกล พี่น้องกัน中泰一家亲 ” โดยหวังว่าความร่วมมือด้าน อววน. จะเป็นรากฐานสําคัญในการสร้างประชาคมที่มีอนาคตร่วมกันตลอดจนช่วยเสริมสร้างมิตรภาพไทย-จีนให้แน่นแฟ้นยั่งยืน
หลังการเจรจาหารือของทั้งสองฝ่ายแล้ว ฝ่ายไทยโดยศ.(พิเศษ) ดร.เอนก เหล่าธรรมทัศน์และศาสตราจารย์ ดร. นายแพทย์ สิริฤกษ์ ทรงศิวิไลและฝ่ายจีนโดยศ. โฮว เจี้ยนกั๋วและนายจาง ย่าผิงได้ร่วมเป็นสักขีพยานในการลงนามบันทึกความเข้าใจว่าด้วยความร่วมมือระหว่างสถาบันวิจัยดาราศาสตร์แห่งชาติ (สดร.) กับ ศูนย์วิทยาศาสตร์ด้านอวกาศแห่งชาติ (National Space Science Center: NSSC) ซึ่งเป็นหน่วยงานภายใต้สถาบันบัณฑิตวิทยาศาสตร์จีน [Memorandum of Understanding on Joint Study of Space Weather at Low Latitude between National Astronomical Research Institute of Thailand and National Space Center of Chinese Academy of Sciences]
รัฐบาลไทย-ข่าวทำเนียบรัฐบาล-​นายกฯ ตรวจเยี่ยมสภาพโบราณสถานวิหารพระมงคลบพิตร และวัดพระศรีสรรเพชญ์ เพื่อเตรียมการบูรณะ ชื่นชมทุกหน่วยงาน ช่วยกันดูแลรักษาโบราณสถานประวัติศาสตร์สำคัญของไทย
วันศุกร์ที่ 3 มีนาคม 2566
03/03/2566
​นายกฯ ตรวจเยี่ยมสภาพโบราณสถานวิหารพระมงคลบพิตร และวัดพระศรีสรรเพชญ์ เพื่อเตรียมการบูรณะ ชื่นชมทุกหน่วยงาน ช่วยกันดูแลรักษาโบราณสถานประวัติศาสตร์สําคัญของไทย
​นายกฯ ตรวจเยี่ยมสภาพโบราณสถานวิหารพระมงคลบพิตร และวัดพระศรีสรรเพชญ์ เพื่อเตรียมการบูรณะ ชื่นชมทุกหน่วยงาน ช่วยกันดูแลรักษาโบราณสถานประวัติศาสตร์สําคัญของไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (3 มีนาคม 2566) เวลา 14.00 น. ณ อุทยานประวัติศาสตร์พระนครศรีอยุธยา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ตรวจเยี่ยมสภาพวิหารพระมงคลบพิตร และวัดพระศรีสรรเพชญ์ ตําบลประตูชัย อําเภอพระนครศรีอยุธยา จังหวัดพระนครศรีอยุธยา เพื่อเตรียมการบูรณะให้เป็นแหล่งการเรียนรู้และแหล่งท่องเที่ยวทางประวัติศาสตร์
โอกาสนี้ นายกรัฐมนตรีเข้ากราบสักการะพระมงคลบพิตร ถวายพวงมาลัย ผ้าห่มพระมงคลบพิตรและรับฟังประวัติและสถานที่สําคัญภายในวัดพระศรีสรรเพชญ์ โดยในอดีตวัดพระศรีสรรเพชญ์ เป็นวัดสําคัญในสมัยอยุธยา มีสถานะเป็นวัดประจําพระราชวังหลวง นอกจากนี้ยังเป็นสถานที่ใช้ประกอบพระราชพิธีสําคัญที่เกี่ยวกับสถาบันพระมหากษัตริย์ เช่น พระราชพิธีถือน้ําพระพิพัฒน์สัตยา ภายในวัดยังใช้เป็นสถานที่บรรจุพระบรมอัฐิของพระมหากษัตริย์และพระอัฐิของพระบรมวงศานุวงศ์ในสมัยอยุธยา จากนั้น นายกรัฐมนตรีเดินชมโดยรอบของวัดศรีสรรเพชญ์ พร้อมกับสอบถามประวัติการอนุรักษ์วัดพระศรีสรรเพชญ์ โดยในปี พ.ศ. 2560 สํานักศิลปากรที่ 3 พระนครศรีอยุธยา กรมศิลปากร ดําเนินการบูรณะวิหารป่าเลไลย์และป้อมมุมด้านทิศตะวันตก เฉียงใต้ของวัดพระศรีสรรเพชญ์ นอกจากนี้เมื่อ พ.ศ. 2562 กรมศิลปากรดําเนินการปรับปรุงภูมิทัศน์บริเวณโดยรอบวัดพระศรีสรรเพชญ์ เพื่อเป็นประโยชน์ในการดูแลรักษาโบราณสถานในฐานะสถานที่ท่องเที่ยวสําคัญของจังหวัดพระนครศรีอยุธยา และเพื่ออํานวยความสะดวกสบายแก่นักท่องเที่ยว เช่น ปรับปรุงทางเดินและประตูภายในวัด ติดตั้งทางลาด ปรับปรุงระบบไฟส่องสว่างโบราณสถาน ติดตั้งระบบน้ําเพื่อรดน้ําและปรับปรุงสนามหญ้าให้เกิดความสวยงามแก่โบราณสถานมากยิ่งขึ้น รวมทั้งเปิดเป็นแหล่งการเรียนรู้และแหล่งท่องเที่ยวทางประวัติศาสตร์
นายกรัฐมนตรีชื่นชมทุกหน่วยงานที่เกี่ยวข้องในจังหวัดพระนครศรีอยุธยา ที่ช่วยกันดูแลรักษาโบราณสถานประวัติศาสตร์สําคัญของประเทศไทย และยังสร้างเป็นแหล่งท่องเที่ยวที่สร้างรายได้ ชื่อเสียงให้กับจังหวัดและประเทศ ซึ่งในวันข้างหน้าจะต้องมีการคิดไอเดียใหม่ ๆ เริ่มจากสิ่งเล็ก ๆ ภายในพื้นที่นํามาเพิ่มมูลค่าจึงจะยั่งยืน ถ้าหากคิดโปรเจ็กต์ที่ใหญ่ ใช้งบประมาณมาก ทรัพยากรมาก โอกาสที่จะเกิดขึ้นก็จะไม่แน่นอน โดยวันนี้อาจเพิ่มกิจกรรมที่น่าสนใจ เสริมผลิตภัณฑ์ในชุมชนเข้าไปในสถานที่ท่องเที่ยว เพื่อดึงดูดนักท่องเที่ยวต่างชาติรวมถึงนักท่องเที่ยวชาวไทยให้มาเที่ยวในจังหวัด ทําให้การท่องเที่ยวคึกคักมากขึ้น ต้องไม่ลืมว่าแหล่งท่องเที่ยวของไทยก็ไม่แพ้ชาติใดในโลก
ทั้งนี้ นายกรัฐมนตรีได้ทักทายและร่วมถ่ายภาพกับประชาชนและนักท่องเที่ยวชาวต่างชาติ ตลอดบริเวณอุทยานประวัติศาสตร์พระนครศรีอยุธยา พร้อมกับรับมอบดอกไม้และพูดคุย สอบถามด้วยความเป็นกันเอง จากนั้น นายกรัฐมนตรีและคณะได้ออกเดินทางไปยังวัดใหม่หญ้าไทร ตําบลลาดบัวหลวง อําเภอลาดบัวหลวง จังหวัดพระนครศรีอยุธยา เพื่อตรวจติดตามการดําเนินโครงการปรับปรุงระบบชลประทานเจ้าพระยาฝั่งตะวันตก ต่อไป
รัฐบาลไทย-ข่าวทำเนียบรัฐบาล-สธ.ชู 4 หน่วยงานองค์กรแห่งความสุข มุ่งพัฒนาสู่องค์กรสมรรถนะสูงด้วย 4T พร้อมสื่อสารเชิงรุกทุกจังหวัด
วันศุกร์ที่ 3 มีนาคม 2566
สธ.ชู 4 หน่วยงานองค์กรแห่งความสุข มุ่งพัฒนาสู่องค์กรสมรรถนะสูงด้วย 4T พร้อมสื่อสารเชิงรุกทุกจังหวัด
รองปลัดกระทรวงสาธารณสุข ประชุมคณะอนุกรรมการขับเคลื่อนนโยบายด้านองค์กร บุคลากร และการสื่อสาร เตรียมแจ้งแนวทางการบริหารจัดการสู่องค์กรสมรรถนะสูง 4T ถึงทุกหน่วยงานในสังกัด ในเดือนมีนาคมนี้ ชู 4 หน่วยงานตัวอย่าง เป็นองค์กรแห่งความสุขคุณภาพ
รองปลัดกระทรวงสาธารณสุข ประชุมคณะอนุกรรมการขับเคลื่อนนโยบายด้านองค์กร บุคลากร และการสื่อสาร เตรียมแจ้งแนวทางการบริหารจัดการสู่องค์กรสมรรถนะสูง 4T ถึงทุกหน่วยงานในสังกัด ในเดือนมีนาคมนี้ ชู 4 หน่วยงานตัวอย่าง เป็นองค์กรแห่งความสุขคุณภาพ คือ รพ.ฆ้องชัย รพ.คูเมือง สสจ.นครพนม และ สสจ.อุบลราชธานี พร้อมเดินหน้าสื่อสารเชิงรุกทั้งข้อมูลความรู้สุขภาพ และผลงานเด่นของหน่วยบริการ
วันนี้ (3 มีนาคม 2566) ที่กระทรวงสาธารณสุข จ.นนทบุรีนพ.ทวีศิลป์ วิษณุโยธิน รองปลัดกระทรวงสาธารณสุข กล่าวภายหลังการประชุมคณะอนุกรรมการขับเคลื่อนนโยบายด้านองค์กร บุคลากร และการสื่อสารองค์กร กระทรวงสาธารณสุข ครั้งที่ 2/2566 ว่า ที่ประชุมมีการติดตามการดําเนินงานในหลายประเด็น ได้แก่ การขับเคลื่อนการสร้างความเข้มแข็งของระบบบริหารจัดการสู่องค์กรสมรรถนะสูง (4T) ได้แก่ Trust ความไว้เนื้อเชื่อใจ Teamwork&Talent การทํางานเป็นทีมและสนับสนุนคนเก่งที่สร้างความเปลี่ยนแปลงการทํางานที่ดี Technology ใช้เทคโนโลยีเพิ่มประสิทธิภาพการทํางาน และ Targets ทํางานแบบมุ่งเป้าหมาย ซึ่งผ่านความเห็นชอบจากคณะอนุกรรมการฯ แล้วเมื่อเดือนกุมภาพันธ์ที่ผ่านมา และจะแจ้งเวียนแนวทางให้หน่วยงานต่างๆ ทราบในเดือนมีนาคมนี้ ทั้งนี้ ที่ผ่านมามีหลายหน่วยงานดําเนินการองค์กรแห่งความสุขที่มีคุณภาพครอบคลุมทั้ง 4T อาทิ รพ.ฆ้องชัยจ.กาฬสินธุ์สํานักงานสาธารณสุขจังหวัดนครพนม รพ.คูเมือง จ.บุรีรัมย์ และสํานักงานสาธารณสุขจังหวัดอุบลราชธานี
นพ.ทวีศิลป์กล่าวต่อว่า ในประเด็นการขับเคลื่อนการสื่อสารภายในองค์กร เครือข่ายและประชาชนที่มีประสิทธิภาพ กระทรวงสาธารณสุขเน้นให้ความสําคัญกับการสื่อสารเชิงรุก โดยจัดพื้นที่หรือจุดสื่อสารข้อมูลความรู้ด้านสุขภาพให้กับผู้มารับบริการและญาติ เพื่อสร้างความรอบรู้ด้านสุขภาพ (Health Literacy) และเผยแพร่ผลงานในการจัดบริการหรือนวัตกรรมของหน่วยงาน โดยมีการจัดทําแผนสื่อสาร 1 จังหวัด 1 หน่วยบริการ 1 ข่าวดี ทยอยเผยแพร่ตลอดปี ซึ่งดําเนินการแล้ว 7 เขตสุขภาพ 9 เรื่อง เช่น รพ.เพชรบูรณ์ปลูกถ่ายกระจกตาสําเร็จ, รพ.พระพุทธชินราชใช้เครื่องกระตุ้นหัวใจแบบไร้สายรักษาผู้ป่วยโรคหัวใจแห่งแรกในภาคเหนือ, รพ.พระปกเกล้า จ.จันทบุรี คัดกรองกลุ่มดาวน์ซินโดรมในหญิงตั้งครรภ์ เป็นต้น
************************************************3 มีนาคม 2566
รัฐบาลไทย-ข่าวทำเนียบรัฐบาล-หน.ผู้ตรวจ ก.อุตฯ และคณะเยี่ยม ชมสถานประกอบการขนมจีนกึ่งสำเร็จรูป ที่ใช้แรงงานและวัตถุดิบในพื้นที่ ซึ่งสอดคล้องกับนโยบาย “ปั้นอุตสาหกรรมคู่ชุมชน”
วันศุกร์ที่ 3 มีนาคม 2566
03/03/2566
หน.ผู้ตรวจ ก.อุตฯ และคณะเยี่ยม ชมสถานประกอบการขนมจีนกึ่งสําเร็จรูป ที่ใช้แรงงานและวัตถุดิบในพื้นที่ ซึ่งสอดคล้องกับนโยบาย “ปั้นอุตสาหกรรมคู่ชุมชน”
หัวหน้าผู้ตรวจราชการกระทรวงอุตสาหกรรม และคณะเยี่ยม ชมสถานประกอบการขนมจีนกึ่งสําเร็จรูป ที่ใช้แรงงานและวัตถุดิบในพื้นที่ ซึ่งสอดคล้องกับนโยบาย “ปั้นอุตสาหกรรมคู่ชุมชน”
เมื่อวันที่ 2 มีนาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยนายพงษ์เกษม โพธิ์แก้ว อุตสาหกรรมจังหวัดพะเยา และคณะเยี่ยมชมการดําเนินงานของ หจก.ขนมจีนยายหม่อม หมู่ 5 ตําบลสว่างอารมณ์ อําเภอดอกคําใต้ จังหวัดพะเยา ซึ่งผลิตขนมจีนเส้นสด ขนมจีนกึ่งสําเร็จรูป น้ําพริกน้ําเงี้ยว น้ําพริกแกงเขียวหวาน โดยสถานประกอบการแห่งนี้ได้เข้าร่วมโครงการกับกระทรวงอุตสาหกรรม อาทิ โครงการพัฒนาศักยภาพผู้ประกอบการเพื่อเพิ่มขีดความสามารถในการแข่งขัน (Phayao Food Valley) โครงการพัฒนา Cluster อุตสาหกรรมกลุ่มล้านนาตะวันออก สําหรับกลุ่มอุตสาหกรรมอาหารและสมุนไพร โครงการพัฒนาขีดความสามารถในการแข่งขันของเกษตรอุตสาหกรรมและขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 (OPOAI + Mini ITC) โครงการยกระดับการประกอบการ SME ภาคเหนือตอนบน ด้วยเทคโนโลยีดิจิทัล (Digital Transformation for Upper Northern SME) โครงการพัฒนาศักยภาพผู้ประกอบการอุตสาหกรรมแปรรูปการเกษตรเพื่อเพิ่มขีดความสามารถในการแข่งขัน นอกจากนี้สถานประกอบการแห่งนี้ยังได้จ้างแรงงานในพื้นที่ และรับซื้อวัตถุดิบ (ข้าว) ในพื้นที่ ซึ่งสอดคล้องกับนโยบายของกระทรวงอุตสาหกรรม “ปั้นอุตสาหกรรมคู่ชุมชน”
รัฐบาลไทย-ข่าวทำเนียบรัฐบาล-จีนพร้อมผลักดันความร่วมมือเพื่อพัฒนาระบบรางไทย
วันศุกร์ที่ 3 มีนาคม 2566
จีนพร้อมผลักดันความร่วมมือเพื่อพัฒนาระบบรางไทย
จีนพร้อมผลักดันความร่วมมือเพื่อพัฒนาระบบรางไทย
รศ.ดร. พาสิทธิ์ หล่อธีรพงศ์รองปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยศ. (วิจัย) ดร. ชุติมา เอี่ยมโชติชวลิตผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) และผู้บริหารระดับสูงของกระทรวง อว. ได้ร่วมหารือกับMr. Jiang Hui,Chairman of China Academy of Railway Sciences (CARS) สาธารณรัฐประชาชนจีน เมื่อวันที่ ๑๐ กุมภาพันธ์ ๒๕๖๖ เพื่อพัฒนาต่อยอดความร่วมมือด้านระบบราง ทั้งการวิจัยพัฒนา และการพัฒนาบุคลากร
ในการนี้ดร.พาสิทธิ์ รองปอว. กล่าวว่า เป็นโอกาสอันดีที่คณะผู้บริหาร อว. ได้เข้าเยี่ยมชมโรงงานต้นแบบระบบรางของรถไฟความเร็วสูง และศูนย์ทดสอบระบบรางของ CARS โดยประเทศไทยให้ความสําคัญกับการลงทุนและการพัฒนาโครงสร้างพื้นฐานระบบรางอย่างต่อเนื่อง ไม่ว่าจะเป็นโครงการการพัฒนาระบบรถไฟฟ้ารอบพื้นที่ กทม. โครงการรถไฟรางคู่และโครงการรถไฟความเร็วสูง ความร่วมมือที่ได้จากการหารือในครั้งนี้จะนําไปสู่การพัฒนาองค์ความรู้ การวิจัย และบุคลากรด้านระบบรางของไทย ให้สามารถพัฒนาระบบรางของไทยให้มีค่าใช้จ่ายลดลงในขณะที่มีประสิทธิภาพของระบบรางที่ดีขึ้น ทั้งนี้ วว. ซึ่งเป็นหน่วยงานวิจัยด้านระบบรางที่มีความโดดเด่นของไทยจะมีโอกาสได้แลกเปลี่ยน เรียนรู้ การพัฒนาเทคโนโลยีการสร้างและ การพัฒนาระบบรางร่วมกับ CARS ผ่านการแลกเปลี่ยนนักวิจัยและบุคลากร และการพัฒนาหลักสูตรการเรียนรู้เพื่อขยายผลการพัฒนาระบบรางของไทยให้มีความก้าวหน้าทัดเทียมกับระบบรางของจีน
ด้านดร. ชุติมาผู้ว่าการ วว. เสนอขอรับการสนับสนุนเพื่อการร่วมวิจัยในการพัฒนาเทคโนโลยีระบบจ่ายไฟฟ้าเหนือหัวรถจักร หรือ Overhead Catenary System: OCS ซึ่งเป็นเทคโนโลยีเดียวกับที่ CARS ได้วิจัยพัฒนาและประยุกต์ใช้จริงแล้ว ในปัจจุบัน ความร่วมมือดังกล่าวกับ CARS จะทําให้ไทยสามารถเปลี่ยนระบบหัวจักรรถไฟจากระบบดีเซลเป็นระบบไฟฟ้าซึ่งมีประสิทธิภาพสูงขึ้นและเป็นมิตรต่อสิ่งแวดล้อมมากขึ้น นอกจากนั้น การรับการถ่ายทอดเทคโนโลยีและการพัฒนาบุคลากรสําหรับระบบดังกล่าวจากจีนจะช่วยผลักดันให้ไทยเป็นศูนย์กลางด้านการวิจัยพัฒนา และการผลิตระบบหัวจักรไฟฟ้าของกลุ่มประเทศอาเซียนในอนาคต นอกจากนี้ ฝ่ายจีนได้กล่าวถึงความสําคัญของความร่วมมือกับประเทศไทย ซึ่งมีความสัมพันธ์อันดีกับประเทศจีนมาอย่างยาวนาน พร้อมเน้นย้ําถึงแนวทางการพัฒนากําลังคนของจีนซึ่งยึดหลักการที่ว่า “คนเป็นผู้พัฒนาเทคโนโลยี” ดังนั้น การพัฒนาด้านกําลังคนจึงเป็นสิ่งสําคัญ
ทั้งนี้ CARS มีหน่วยงานเฉพาะเพื่อการพัฒนาบุคลากรด้านระบบราง และพร้อมถ่ายทอดความเชี่ยวชาญในการฝึกอบรมบุคลากรให้แก่ฝ่ายไทย โดยยินดีต้อนรับบุคลากรวิจัยของไทยให้มาฝึกอบรมที่ประเทศจีน การหารือในครั้งนี้ถือเป็นจุดเริ่มต้นที่ดีที่ทั้งสองฝ่ายจะได้ทํางานร่วมกันอย่างต่อเนื่องเพื่อพัฒนาความสัมพันธ์ที่ดี ของทั้งสองประเทศต่อไป
รัฐบาลไทย-ข่าวทำเนียบรัฐบาล-ผู้ตรวจทาวันฯ และคณะลงพื้นที่สุพรรณบุรี เยี่ยมชมสถานประกอบการผลิตชิ้นส่วนรถยนต์ และสถานประกอบการผลิตและจำหน่ายข้าวสารและข้าวบดผง
วันพฤหัสบดีที่ 2 มีนาคม 2566
02/03/2566
ผู้ตรวจทาวันฯ และคณะลงพื้นที่สุพรรณบุรี เยี่ยมชมสถานประกอบการผลิตชิ้นส่วนรถยนต์ และสถานประกอบการผลิตและจําหน่ายข้าวสารและข้าวบดผง
ผู้ตรวจราชการและคณะลงพื้นที่สุพรรณบุรี เยี่ยมชมสถานประกอบการผลิตชิ้นส่วนรถยนต์ และสถานประกอบการผลิตและจําหน่ายข้าวสารและข้าวบดผง ที่จ้างแรงงานและสร้างรายได้ให้ชุมชนในพื้นที่
เมื่อวันที่ 28 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วยนายสุพจน์ พินิตกิตติสกุล อุตสาหกรรมจังหวัดสุพรรณบุรี นางสาวอัญชลีย์พร เขียวเกษม ผู้อํานวยการศูนย์ส่งเสริมอุตสาหกรรมภาคที่ 8 และเจ้าหน้าที่ ลงพื้นที่ตรวจเยี่ยมบริษัท โชคนําชัย ไฮเทค เพรสซิ่ง จํากัด ตําบลตะค่า อําเภอบางปลาม้า จังหวัดสุพรรณบุรี ประกอบกิจการผลิตชิ้นส่วนรถยนต์ รถมินิบัส และรถบัส ภายใต้แบรนด์สกุลฎ์ซี ซึ่งผลิตโดยคนไทย มุ่งมั่นที่จะผลิตเพื่อจําหน่ายสินค้าในประเทศและส่งออกต่างประเทศ ด้วยการพัฒนาด้านเทคโนโลยีการผลิตมีความโดดเด่นในการใช้อลูมิเนียม นอกจากนี้ยังมีการส่งเสริมการจ้างงาน สร้างรายได้ในพื้นที่ และมีการฝึกอบรมอาชีพให้แก่นักเรียน นักศึกษา โดยไม่เสียค่าใช้จ่าย
ต่อมาในเวลา 13.30 น. ผู้ตรวจราชการฯ พร้อมคณะลงพื้นที่ตรวจเยี่ยมบริษัท แอ๊นท์ริช คอร์ปอเรชั่น จํากัด ตั้งอยู่ที่ตําบลวังลึก อําเภอสามชุก ประกอบกิจการผลิตและจําหน่ายข้าวสารและข้าวบดผง ซึ่งเป็นกลุ่มผู้ประกอบการที่ได้รับการสนับสนุนจากสํานักงานอุตสาหกรรมจังหวัดสุพรรณบุรีในหลายด้าน ทั้งด้านการพัฒนาผลิตภัณฑ์และบรรจุภัณฑ์ ด้านการตลาด ด้านมาตรฐานการผลิต และเงินทุนจากกองทุน โดยเข้าร่วมโครงการแปรรูปสินค้าอุตสาหกรรม 1 จังหวัด 1 ชุมชน ประจําปีงบประมาณ พ.ศ. 2565 พัฒนาผลิตภัณฑ์จมูกข้าวไรซ์เบอร์รี่ผสมคอลลาเจน ซึ่งธุรกิจประสบความสําเร็จ โดยเน้นการจําหน่ายผ่านออนไลน์เป็นหลัก นอกจากนี้ บริษัทฯ ยังสร้างรายได้ให้แก่กลุ่มเกษตรกรในพื้นที่ โดยการรับซื้อวัตถุดิบจากเกษตรกรในเครือข่าย โดยผู้ตรวจราชการได้เน้นย้ําให้สํานักงานอุตสาหกรรมจังหวัดสุพรรณบุรี มีการส่งเสริมและสนับสนุนติดตามการดําเนินกิจการผู้ประกอบการอย่างต่อเนื่อง เพื่อผลักดันให้เติบโตและสามารถแข่งขันในตลาดโลกได้
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่สุรินทร์ ร่วมตรวจบูรณาการกับสำนักนายกฯ ประเด็น การส่งเสริมการท่องเที่ยวเชิงสร้างสรรค์และวัฒนธรรม และการพัฒนาศักยภาพคนตลอดช่วงชีว
วันศุกร์ที่ 3 มีนาคม 2566
03/03/2566
ผู้ตรวจสมพลฯ ลงพื้นที่สุรินทร์ ร่วมตรวจบูรณาการกับสํานักนายกฯ ประเด็น การส่งเสริมการท่องเที่ยวเชิงสร้างสรรค์และวัฒนธรรม และการพัฒนาศักยภาพคนตลอดช่วงชีว
ผู้ตรวจราชการกระทรวงอุตสาหกรรม ลงพื้นที่สุรินทร์ ร่วมตรวจบูรณาการกับสํานักนายกฯ ประเด็น การส่งเสริมการท่องเที่ยวเชิงสร้างสรรค์และวัฒนธรรม และการพัฒนาศักยภาพคนตลอดช่วงชีวิต
เมื่อวันที่ 2 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ร่วมการตรวจราชการแบบบูรณาการ พื้นที่เขตตรวจราชการที่ 13 ประจําปีงบประมาณ พ.ศ. 2566 รอบที่ 1 ณ ห้องประชุมข้าวสารหอม ศาลากลางจังหวัดสุรินทร์ โดยมีนายสุวิทย์ วิจิตรโสภา ผู้ตรวจราชการสํานักนายกรัฐมนตรี เป็นประธาน พร้อมด้วย ผู้ตรวจราชการกระทรวงศึกษาธิการ (นางสุปราณี นฤนาทนโรดม) ผู้ตรวจราชการกระทรวงการพัฒนาสังคมและความมั่นคงของมนุษย์ (นางอภิญญา ชมภูมาศ) ผู้ตรวจราชการกระทรวงมหาดไทย (นายสมภพ สมิตะสิริ) ผู้ตรวจราชการกระทรวงคมนาคม (นายสมชาย สุมนัสขจรกุล) ผู้ตรวจราชการกระทรวงแรงงาน (นางต้องใจ สุทัศน์ ณ อยุธยา) ผู้ตรวจราชการกระทรวงวัฒนธรรม (นายกฤษฎา คงคะจันทร์)
โดยประเด็นในการตรวจบูรณาการในปีนี้ คือ การส่งเสริมการท่องเที่ยวเชิงสร้างสรรค์และวัฒนธรรม และการพัฒนาศักยภาพคนตลอดช่วงชีวิต หน่วยรับตรวจ คือ จังหวัดสุรินทร์ ซึ่งมีหัวหน้าส่วนราชการในจังหวัด ร่วมเข้ารับการตรวจและชี้แจงข้อมูลผลการดําเนินงานในส่วนที่เกี่ยวข้อง
ทั้งนี้ ผู้ตรวจสมพลฯ ได้ให้ข้อคิดเห็นในส่วนของการเชื่อมโยงและรองรับการท่องเที่ยวในจังหวัด ซึ่งทาง กระทรวงอุตสาหกรรมได้มีมาตรฐานต่าง ๆ โดยเฉพาะ มอก.เอส เพื่อรองรับสินค้าและบริการของวิสาหกิจขนาดกลางและขนาดย่อม เพื่อยกระดับผลิตภัณฑ์และรองรับความต้องการของนักท่องเที่ยว
รัฐบาลไทย-ข่าวทำเนียบรัฐบาล-​ปฏิบัติการฝนหลวงพร้อมแก้ปัญหา PM2.5 “เชียงใหม่-แม่สอด” สภาพอากาศเป็นอุปสรรค
วันศุกร์ที่ 3 มีนาคม 2566
03/03/2566
​ปฏิบัติการฝนหลวงพร้อมแก้ปัญหา PM2.5 “เชียงใหม่-แม่สอด” สภาพอากาศเป็นอุปสรรค
​ปฏิบัติการฝนหลวงพร้อมแก้ปัญหา PM2.5 “เชียงใหม่-แม่สอด” สภาพอากาศเป็นอุปสรรค
วันที่ 3 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ติดตามความพร้อมของหน่วยปฏิบัติการฝนหลวง ใน 5 ภูมิภาค จํานวน 7 ศูนย์ เพื่อเข้าแก้ปัญหาฝุ่นละอองขนาดเล็ก (PM2.5) ที่มีค่าเกินมาตรฐาน รวมถึงเข้าช่วยเหลือพื้นที่การเกษตรที่ประสบภัยแล้ง สร้างความชุ่มชื้นให้กับป่าไม้ การป้องกันการเกิดไฟป่าและบรรเทาปัญหาหมอกควัน ซึ่งทุกหน่วยมีความพร้อมขั้นสูงสุด และสามารถออกปฏิบัติการในทุกโอกาสเมื่อสภาพอากาศเหมาะสม
อย่างเมื่อ 1 มี.ค. ที่ผ่านมา ทางกรมฝนหลวงและการบินเกษตร ได้รับเรื่องขอรับบริการจากพื้นที่ภาคเหนือ จังหวัดกําแพงเพชร ตาก ลําปาง อุตรดิตถ์ เชียงใหม่ และภาคตะวันออก จังหวัดฉะเชิงเทรา และระยอง แต่เจ้าหน้าที่ไม่สามารถออกปฏิบัติการได้ เนื่องจากสภาพอากาศไม่เหมาะสม เช่น ความชื้นสัมพัทธ์เฉลี่ยระดับปฏิบัติการมีค่าต่ํากว่า 60% อากาศมีเสถียรภาพส่งผลให้เมฆไม่ก่อตัวในพื้นที่เป้าหมาย หรือกลุ่มเมฆในพื้นที่เป้าหมายไม่เข้าเงื่อนไขการปฏิบัติการ
นางสาวรัชดา กล่าวด้วยว่า นายเฉลิมชัยฯ ได้มอบกรอบแนวทางการปฏิบัติการฝนหลวงให้มีความยืดหยุ่น ปรับเปลี่ยนตามสถานการณ์ของสภาพอากาศและความต้องการน้ําในแต่ละพื้นที่ของประเทศ เพื่อตอบโจทย์ความเดือดร้อนของประชาชน โดยมีอากาศยานทั้งหมด 30 ลํา ประกอบด้วย อากาศยานของกรมฝนหลวงและการบินเกษตร จํานวน 24 ลํา และอากาศยานของกองทัพอากาศ จํานวน 6 ลํา ทั้งนี้ นอกจากการแก้ปัญหาฝุ่นPM2.5 และหมอกควัน การปฏิบัติการของกรมฯยังครอบคลุมการเติมน้ําต้นทุนให้กับอ่างเก็บน้ําและเขื่อนต่าง ๆ ของประเทศ โดยเริ่มดําเนินการไปแล้วตั้งแต่วันที่ 1 มีนาคม จนถึงวันที่ 30 กันยายน 2566 ซึ่งประชาชนสามารถแจ้งข้อมูลและขอฝนหลวงได้ที่หมายเลขโทรศัพท์ 02-109-5100 ต่อ 410 หรือช่องทางเพจ Facebook กรมฝนหลวงและการบินเกษตร, Instagram, Tiktok, Twitter : @drraa_pr และศูนย์ปฏิบัติการฝนหลวงทั้ง 7 ศูนย์ทั่วประเทศ
รัฐบาลไทย-ข่าวทำเนียบรัฐบาล-​ผู้ตรวจสมพลฯ ตรวจราชการรอบ 1 นครราชสีมา เน้นย้ำเจ้าหน้าที่ดำเนินการตาม MIND ของกระทรวงอุตสาหกรรม
วันพฤหัสบดีที่ 2 มีนาคม 2566
02/03/2566
​ผู้ตรวจสมพลฯ ตรวจราชการรอบ 1 นครราชสีมา เน้นย้ําเจ้าหน้าที่ดําเนินการตาม MIND ของกระทรวงอุตสาหกรรม
ผู้ตรวจราชการตรวจราชการรอบ 1 นครราชสีมา เน้นย้ําเจ้าหน้าที่ดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
เมื่อวันที่ 28 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดนครราชสีมา ตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมี นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 นายประสิทธิ์ ศรีพรหม ผู้อํานวยการสํานักงานอุตสาหกรรมพื้นฐานและการเหมืองแร่ เขต 6 นครราชสีมา และเจ้าหน้าที่ เข้าร่วมรับการตรวจราชการในครั้งนี้ พร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายโดยเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” และเน้นย้ําให้โรงงานและผู้ประกอบการ ใช้ทั้ง 4 มิติในการดําเนินธุรกิจ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ โรงงานค้างชําระค่าธรรมเนียม กรณีโรงงานเลิกประกอบการแต่คงค้างชําระค่าธรรมเนียมให้ติดตามเร่งรัดดําเนินการให้เป็นที่สิ้นสุด การตรวจ กํากับ ดูแลโรงงาน ให้กํากับดูแลโดยเฉพาะกรณีที่ต้องติดตามดูแลเป็นพิเศษ ซึ่งส่วนมากเป็นรายที่มีเรื่องร้องเรียน ให้ดําเนินการตรวจอย่างละเอียด มีแผนปฏิบัติงานที่ชัดเจน และมีบันทึกการตรวจสอบทุกครั้ง การบริหารจัดการกากอุตสาหกรรม ให้ติดตามการขออนุญาตนํากากออกนอกโรงงาน และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด สินเชื่อกองทุนพัฒนาเอสเอ็มอีตามแนวประชารัฐ เมื่อผู้ประกอบการได้รับอนุมัติสินเชื่อแล้ว จะต้องติดตามสถานะการประกอบกิจการอย่างต่อเนื่อง และเมื่อมีเหตุภาวะฉุกเฉินขอให้ลงพื้นที่และรายงานข้อมูลเบื้องต้นผ่านกลุ่มไลน์ฯ โดยทันทีเพื่อให้ผู้บริหารได้รับทราบข้อมูล และรายงานผลการตรวจสอบข้อเท็จจริงเพิ่มเติมต่อไป และผู้ตรวจสมพลฯ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
และในโอกาสเดียวกันนี้ ผู้ตรวจสมพลฯ และคณะเจ้าหน้าที่ได้ลงพื้นที่ตรวจเยี่ยมการก่อสร้างอาคาร สํานักงานอุตสาหกรรมจังหวัดนครราชสีมาแห่งใหม่ ตั้งอยู่ที่ ตําบลปรุใหญ่ อําเภอเมือง จังหวัดนครราชสีมา
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมการประชุมคณะอนุกรรมการอำนวยการด้านการบริหารจัดการทรัพยากรน้ำ ครั้งที่ 1/2566 ผ่านสื่ออิเล็กทรอนิกส์
วันพฤหัสบดีที่ 2 มีนาคม 2566
รองปลัดกระทรวงเกษตรและสหกรณ์เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2566 ผ่านสื่ออิเล็กทรอนิกส์
รองปลัดกระทรวงเกษตรและสหกรณ์เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2566 ผ่านสื่ออิเล็กทรอนิกส์
วันพฤหัสบดีที่ 2 มีนาคม พ.ศ.2566 เวลา 10.45 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 1/2566 โดยมีพลเอกประวิตร วงษ์สุวรรณ รองนายกรัฐมนตรี เป็นประธานในการประชุม ผ่านสื่ออิเล็กทรอนิกส์
การประชุมดังกล่าวเพื่อรับทราบประเด็นสําคัญที่เกี่ยวข้องกับการบริหารจัดการทรัพยากรน้ํา ได้แก่ 1) ผลการดําเนินงานโครงการแก้ไขปัญหาอุทกภัยระยะเร่งด่วนในพื้นที่ลุ่มน้ําเจ้าพระยาใหญ่ 2) ผลการดําเนินการตามมาตรการรับมือฤดูฝน ปี 2565 และสรุปผลการถอดบทเรียนการบริหารจัดการทรัพยากรน้ํา ฤดูฝน ปี 2565 3) ความก้าวหน้าการดําเนินการตามมาตรการรองรับฤดูแล้ง ปี 2565/2566 4) การปรับปรุงเพิ่มเติมอนุกรรมการภายใต้คณะกรรมการทรัพยากรน้ําแห่งชาติ ตามคําสั่งคณะกรรมการทรัพยากรน้ําแห่งชาติที่ 4/2566 ลงวันที่ 25 มกราคม 2566 เรื่อง เพิ่มอนุกรรมการในคณะอนุกรรมการอํานวยการด้านการบริหารจัดการทรัพยากรน้ํา และ 5) การรายงานสภาพอากาศ สถานการณ์น้ําปัจจุบัน และการคาดการณ์สถานการณ์น้ําในอนาคต นอกจากนี้ ที่ประชุมได้ร่วมพิจารณาให้ความเห็นชอบ (ร่าง) มาตรการรับมือฤดูฝน ปี 2566 และแผนป้องกันและแก้ไขภาวะน้ําท่วม ปี 2566 โดยเห็นควรให้เสนอคณะกรรมการทรัพยากรน้ําแห่งชาติพิจารณาต่อไป และเห็นควรมอบหมายให้หน่วยงานที่เกี่ยวข้อง จัดทําแผนปฏิบัติการให้สอดคล้องกับมาตรการอย่างเคร่งครัด
ทั้งนี้ ท่านประธานได้เน้นย้ําให้หน่วยงานที่เกี่ยวข้องพิจารณาดําเนินโครงการ/กิจกรรมในด้านการบริหารจัดการทรัพยากรน้ําให้เกิดประสิทธิภาพสูงสุด โดยเน้นความมั่นคงและผลประโยชน์ของประชาชนเป็นสําคัญ พร้อมทั้งได้ให้แนวคิดในการซ่อมแซมระบบประปาของประเทศและการสร้างพื้นที่กักเก็บน้ําเพื่อสํารองน้ําไว้ใช้ในช่วงฤดูแล้งต่อไป
รัฐบาลไทย-ข่าวทำเนียบรัฐบาล-​​​"อนุชา" ลงพื้นที่ จ.น่าน ย้ำ รัฐบาลห่วงใยประชาชนที่ประสบปัญหาที่อยู่อาศัย ที่ดินทำกิน  ขอให้ทุกคนช่วยกันรักษาให้เป็นมรดกของลูกหลาน อย่าสร้างปัญหาส่งต่อให้ลูกหลานในอนาคต
วันศุกร์ที่ 3 มีนาคม 2566
03/03/2566
​​​"อนุชา" ลงพื้นที่ จ.น่าน ย้ํา รัฐบาลห่วงใยประชาชนที่ประสบปัญหาที่อยู่อาศัย ที่ดินทํากิน  ขอให้ทุกคนช่วยกันรักษาให้เป็นมรดกของลูกหลาน อย่าสร้างปัญหาส่งต่อให้ลูกหลานในอนาคต
​"อนุชา" ลงพื้นที่ จ.น่าน ย้ํา รัฐบาลห่วงใยประชาชนที่ประสบปัญหาที่อยู่อาศัย ที่ดินทํากิน  ขอให้ทุกคนช่วยกันรักษาให้เป็นมรดกของลูกหลาน อย่าสร้างปัญหาส่งต่อให้ลูกหลานในอนาคต
วันนี้ (3 มีนาคม 2565) เวลา 14.30 น. นายอนุชา นาคาศัย รัฐมนตรีประจําสํานักนายกรัฐมนตรี นําคณะประกอบด้วย นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายมงคลชัย สมอุดร รองปลัดสํานักนายกรัฐมนตรี นายสุริยน พัชรครุกานนท์ รองผู้อํานวยการสํานักงานคณะกรรมการนโยบายที่ดินแห่งชาติ ลงพื้นที่ตําบลน้ําพาง อ.แม่จริม จ.น่าน เพื่อร่วมประชุมและศึกษาข้อเท็จจริง การดําเนินงาน แก้ปัญหาอุปสรรคในพื้นที่ที่ยื่นคําขอเพื่อจัดให้มีโฉนดชุมชน ของคณะกรรมการแก้ไขปัญหาและศึกษาแนวทางการจัดที่ดินทํากินให้กับชุมชนในรูปแบบโฉนดชุมชนภายใต้คณะกรรมการนโยบายที่ดินแห่งชาติ ที่มีนายอนุชา นาคาศัย รัฐมนตรีประจําสํานักนายกรัฐมนตรี เป็นประธานของคณะทํางานชุดนี้ โดยมี นายวิบูรณ์ แววบัณฑิต ผู้ว่าราชการจังหวัดน่าน ตัวแทนเครือข่ายชุมชนในพื้นที่จังหวัดน่าน เข้าร่วมประชุม
โดยผู้แทนตําบลน้ําพาง ได้เสนอการบริหารจัดการพื้นที่โฉนดชุมชนตําบลน้ําพางต่อที่ประชุมดังนี้
1. ให้มีการรับรองสิทธิชุมชนในการจัดการที่ดินและทรัพยากรในรูปแบบโฉนดชุมชนภายใต้กรอบความร่วมมือทุกภาคส่วนโดยเร่งรัดการออกระเบียบคณะกรรมการนโยบายที่ดินแห่งชาติว่าด้วยหลักเกณฑ์และวิธีการในการดําเนินงานโฉนดชุมชนภายใต้มาตรา 10 (4) พ.ร.บ. คทช. ปี 2562
2. ให้มีนโยบายสนับสนุนยกระดับพื้นที่ต้นแบบ "น้ําพางโมเดล" เพื่อแก้ปัญหาที่ดินทํากินที่อยู่อาศัยและการจัดการทรัพยากรธรรมชาติภายใต้กรอบความร่วมมือทุกภาคส่วนกับขบวนการประชาชนเพื่อสังคมที่เป็นธรรม (ขปส.)
3. พัฒนายกระดับโฉนดชุมชนน้ําพางโมเดลสู่โฉนดชุมชนตําบล หวังให้เป็นพื้นที่ต้นแบบ และเป็นทางออกของการจัดการที่ดินอย่างยั่งยืน
ซึ่งที่ประชุม ได้มอบหมายให้ฝ่ายเลขานุการฯ ศึกษาความเป็นไปได้ รวมทั้ง ให้รวบรวม สรุปข้อเสนอให้ชัดเจน โดยเฉพาะการดําเนินการตามแนวทางของ คทช. เพื่อนําข้อเสนอ ปัญหา ข้อขัดข้องต่างๆ นําไปเร่งแก้ไขปัญหาให้เกิดผลเป็นรูปธรรมตามแนวทางแก้ไขปัญหาที่เหมาะสม พร้อมทั้ง ให้ คทช. กําหนด ระเบียบ แนวทางการจัดการเกี่ยวกับโฉนดชุมชนฯ ให้ชัดเจน รองรับแนวทางการปฎิบัติ เพื่อให้ชุมชนยึดเป็นแนวทางปฎิบัติต่อไป
รัฐมนตรีประจําสํานักนายกรัฐมนตรี กล่าวย้ําว่ารัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรี มีความห่วงใยประชาชนที่ประสบปัญหาที่อยู่อาศัย ที่ดินทํากิน ขอให้ทุกคนช่วยกันรักษาให้เป็นมรดกของลูกหลาน อย่าสร้างปัญหาส่งต่อให้ลูกหลานในอนาคต ปัญหาที่ดิน เป็นปัญหาใหญ่ของประเทศ ต้องอาศัยภาคส่วนต่างๆ ร่วมมือกันแก้ไขปัญหา ที่ผ่านมารัฐบาลพยายามดําเนินการแก้ไขปัญหามาอย่างต่อเนื่อง ต้องการให้ปัญหาได้รับการแก้ไข ซึ่งการดําเนินการมีทิศทางที่่ดี เกิดผลเป็นรูปธรรมมากขึ้น ยืนยันรัฐบาลมุ่งหวังให้การแก้ไขปัญหาสร้างประโยชน์ต่อประชาชนอย่างยั่งยืน
รัฐบาลไทย-ข่าวทำเนียบรัฐบาล-ประชุมการตรวจราชการแบบบูรณาการของผู้ตรวจราชการประจำปีงบประมาณ พ.ศ. 2566 รอบที่ 1
วันศุกร์ที่ 3 มีนาคม 2566
ประชุมการตรวจราชการแบบบูรณาการของผู้ตรวจราชการประจําปีงบประมาณ พ.ศ. 2566 รอบที่ 1
ประชุมการตรวจราชการแบบบูรณาการของผู้ตรวจราชการประจําปีงบประมาณ พ.ศ. 2566 รอบที่ 1
วันนี้ (3 มีค. 66) - นางสาวสุกันยาณี ยะวิญชาญ หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมการตรวจราชการแบบบูรณาการของผู้ตรวจราชการประจําปีงบประมาณ พ.ศ. 2566 รอบที่ 1 ร่วมกับ นางชื่นชีวัน ลิมป์ธีระกุล ผู้ตรวจราชการสํานักนายกรัฐมนตรี เขตตรวจราชการที่ 8 พร้อมด้วยคณะผู้ตรวจราชการกระทรวงฯ และหัวหน้าส่วนราชการที่เกี่ยวข้องของจังหวัดชลบุรีโดยเป็นการประชุมเพื่อติดตามแผนงานและโครงการ ดังนี้
1. การขับเคลื่อนประเด็นนโยบายสําคัญของรัฐบาล (Issue) ได้แก่ การท่องเที่ยวและการพัฒนาศักยภาพคนตลอดช่วงชีวิต
2. การตรวจราชการตามมาตรา55 แห่งพระราชกฤษฎีกาว่าด้วยการบริหารงานเชิงพื้นที่ แบบบูรณาการ พ.ศ. 2565 และ การตรวจติดตามงานอื่น ๆ ตามที่คณะรัฐมนตรี นายกรัฐมนตรี รองนายกรัฐมนตรี รัฐมนตรีประจําสํานักนายกรัฐมนตรี หรือปลัดสํานักนายกรัฐมนตรีมอบหมาย ได้แก่ การตรวจติดตามโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานของศาสตราจารย์ ดร. สมเด็จเจ้าฟ้าฯ กรมพระศรีสวางควัฒน วรขัตติยราชนารี, การตรวจติดตามการแก้ไขปัญหาสิ่งปลูกสร้าง ของส่วนราชการที่ใช้งบประมาณแผ่นดิน และการตรวจติดตามการควบคุมเครื่องดื่มแอลกอฮอล์ ประจําปีงบประมาณ พ.ศ.2566
____________________
รัฐบาลไทย-ข่าวทำเนียบรัฐบาล-​รัฐบาลเปิดตัว e-book “คู่มือเส้นทางท่องเที่ยวที่เป็นมิตรต่อมุสลิม และการท่องเที่ยวเชิงอาหาร” ส่งเสริมการท่องเที่ยว 14 จังหวัดภาคใต้ เชื่อมโยงมาเลเซีย อินโดนีเซีย สิงคโปร์
วันพฤหัสบดีที่ 2 มีนาคม 2566
02/03/2566
​รัฐบาลเปิดตัว e-book “คู่มือเส้นทางท่องเที่ยวที่เป็นมิตรต่อมุสลิม และการท่องเที่ยวเชิงอาหาร” ส่งเสริมการท่องเที่ยว 14 จังหวัดภาคใต้ เชื่อมโยงมาเลเซีย อินโดนีเซีย สิงคโปร์
​รัฐบาลเปิดตัว e-book “คู่มือเส้นทางท่องเที่ยวที่เป็นมิตรต่อมุสลิม และการท่องเที่ยวเชิงอาหาร” ส่งเสริมการท่องเที่ยว 14 จังหวัดภาคใต้ เชื่อมโยงมาเลเซีย อินโดนีเซีย สิงคโปร์
วันที่ 2 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลพร้อมให้การสนับสนุนและผลักดันภาคธุรกิจการท่องเที่ยว โดยเฉพาะตลาดกลุ่มนักท่องเที่ยวอิสลามทั่วโลกที่กําลังเติบโต และเป็นกลุ่มที่มีกําลังใช้จ่ายสูง ให้เดินทางมาท่องเที่ยวในประเทศไทย เพื่อสร้างรายได้เข้าสู่ประเทศ รัฐบาลโดยกรมการท่องเที่ยว กระทรวงการท่องเที่ยวและกีฬาได้เปิดตัวคู่มือเส้นทางท่องเที่ยว “ Muslim Friendly & Gastronomy Tourism Routes” หรือ คู่มือเส้นทางท่องเที่ยวเพื่อส่งเสริมการท่องเที่ยวที่เป็นมิตรต่อมุสลิมและการท่องเที่ยวเชิงอาหาร เพื่อเป็นอีกทางเลือกสําหรับนักท่องเที่ยวที่แสวงหาการท่องเที่ยวในรูปแบบใหม่ อีกทั้ง ยังช่วยกระตุ้นเศรษฐกิจและกระจายรายได้ตลอดเส้นทางการท่องเที่ยวใน 14 จังหวัดภาคใต้
นางสาวรัชดา กล่าวว่า คู่มือเส้นทางท่องเที่ยว Muslim Friendly & Gastronomy Tourism Routes นี้ เป็นการออกแบบเส้นทางท่องเที่ยวในพื้นที่ 14 จังหวัดภาคใต้ของประเทศไทย เชื่อมโยงกับ 3 ประเทศเพื่อนบ้าน คือ มาเลเซีย สิงคโปร์ และเกาะบาตัม อินโดนีเซีย โดยมี 2 เส้นทางท่องเที่ยว คือ 1. เส้นทางท่องเที่ยวที่เป็นมิตรต่อมุสลิม (Muslim Friendly Tourism Route) เป็นการนําเสนอสถานที่ที่เหมาะสมกับนักท่องเที่ยวชาวมุสลิม โดยไม่ขัดต่อหลักศาสนา อีกทั้งนักท่องเที่ยวทั่วไปก็สามารถแวะได้เพื่อสัมผัสวัฒนธรรมอาหารและกิจกรรมต่าง ๆ ของชาวมุสลิม และ 2. เส้นทางท่องเที่ยวเชิงอาหาร (Gastronomy Tourism Route) เส้นทางนี้นอกจากจะนําเสนอแหล่งท่องเที่ยวทั่วไปแล้ว ยังนําเสนอร้านอาหารท้องถิ่นและเป็นที่นิยมของแต่ละแห่ง ซึ่งถือเป็นปัจจัยที่สําคัญในการท่องเที่ยว โดยนักท่องเที่ยวจะได้สัมผัสวัฒนธรรมของคนท้องถิ่นผ่านอาหารในแต่ละมื้ออย่างเต็มอิ่ม
นอกจากนี้ ภายในเล่มยังมีข้อมูลท่องเที่ยวที่สําคัญ อาทิ แหล่งท่องเที่ยวและร้านอาหาร 14 จังหวัดภาคใต้ เส้นทางเชื่อมโยง 3 ประเทศเพื่อนบ้าน ขั้นตอนการขอ VISA การนํารถเข้าและออกของแต่ละประเทศ ประโยคที่จําเป็นเมื่อไปต่างประเทศ เป็นต้น
“การท่องเที่ยวฮาลาล หรือการท่องเที่ยวแบบอิสลาม หรือ “การท่องเที่ยวที่เป็นมิตรต่อชาวมุสลิม : Muslim Friendly ” เป็นแนวคิดใหม่ในอุตสาหกรรมการท่องเที่ยวที่เป็นการเสริมสร้างการเติบโตทางเศรษฐกิจ เน้นกลุ่มนักท่องเที่ยวใหม่ ซึ่งจะขยายผลถึงการขยายตลาดสินค้าฮาลาลอื่นๆด้วย นําไปสู่การขับเคลื่อนสู่เป้าหมายการพัฒนาเศรษฐกิจท้องถิ่นอย่างยั่งยืน" นางสาวรัชดา ย้ํา
รัฐบาลไทย-ข่าวทำเนียบรัฐบาล-รัฐบาลจับตา “ไข้หวัดนก H5N1" สั่งทุกหน่วยที่เกี่ยวข้อง “ยกระดับเฝ้าระวัง” หลัง สธ.กัมพูชา รายงานพบผู้เสียชีวิต 1 ราย
วันพฤหัสบดีที่ 2 มีนาคม 2566
รัฐบาลจับตา “ไข้หวัดนก H5N1" สั่งทุกหน่วยที่เกี่ยวข้อง “ยกระดับเฝ้าระวัง” หลัง สธ.กัมพูชา รายงานพบผู้เสียชีวิต 1 ราย
.....
รัฐบาลโดยกระทรวงเกษตรและสหกรณ์ สั่งการไปยังหน่วยงานในสังกัดให้ยกระดับเฝ้าระวังและป้องกัน “โรคไข้หวัดนก H5N1” เข้าสู่ประเทศไทยอย่างเข้มงวด หลังจากกระทรวงสาธารณสุขกัมพูชา ได้แถลงการณ์ยืนยันการตรวจพบผู้ป่วยติดเชื้อไวรัสไข้หวัดนก ชนิด A สายพันธุ์ H5N1 และเสียชีวิตในเวลาต่อมา 1 ราย
.
ทั้งนี้ กรมปศุสัตว์ได้ให้เจ้าหน้าที่เข้าตรวจเยี่ยมเกษตรกรผู้เลี้ยงสัตว์ปีกอย่างใกล้ชิด พร้อมสุ่มเก็บตัวอย่างสัตว์ปีกในพื้นที่เสี่ยง รวมทั้งเพิ่มความเข้มงวดการเคลื่อนย้ายสัตว์และซากสัตว์ปีกภายในประเทศ และให้ชะลอการนําเข้าจากประเทศที่เกิดโรค
.
สําหรับการเลี้ยงสัตว์ปีกในระบบฟาร์มนั้น ต้องมีความปลอดภัยทางชีวภาพขั้นสูงสุด และมีสัตวแพทย์คอยควบคุมรักษาระบบความปลอดภัยทุกขั้นตอน
.
รัฐบาลจึงขอความร่วมมือไปยังเกษตรกรผู้เลี้ยงสัตว์ปีก ให้หมั่นสังเกตอาการสัตว์ปีกอย่างใกล้ชิด หากพบว่าสัตว์ป่วยตายผิดปกติ อย่านําไปจําหน่ายจ่ายแจก หรือนําไปประกอบอาหารโดยเด็ดขาด และให้รีบแจ้งเจ้าหน้าที่ที่เกี่ยวข้องทราบ เพื่อเร่งตรวจสอบและดําเนินมาตรการควบคุมโรคทันที
.
อ่านเพิ่มเติม คลิกhttps://www.thaigov.go.th/news/contents/details/65450
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พน. ชี้แจงข้อเรียกร้องการแก้ปัญหาการเติมก๊าซแอลพีจีในรถยนต์
วันพฤหัสบดีที่ 2 มีนาคม 2566
02/03/2566
พน. ชี้แจงข้อเรียกร้องการแก้ปัญหาการเติมก๊าซแอลพีจีในรถยนต์
ธพ. เตือนการเติมก๊าซ LPG ลงถังก๊าซหุงต้มในปั๊มก๊าซ LPG มีความผิดตามกฎหมาย
จากกรณีนายนรุตม์ ภัทรชัยพร นายกสมาคมผู้ค้าก๊าซปิโตรเลียมเหลว เรียกร้องให้หน่วยงานภาครัฐที่เกี่ยวข้องเร่งดูแลปัญหาการนําถังก๊าซแอลพีจีภาคครัวเรือน ไปเติมในสถานีบริการ (ปั๊ม) แอลพีจีสําหรับรถยนต์ ซึ่งขณะนี้มีจํานวนมากขึ้น เนื่องจากราคาแอลพีจีได้ปรับขึ้นต่อเนื่อง ทําให้ประชาชนบางส่วนที่มีรายได้น้อยหันไปเติมในปั๊มแอลพีจีแทน เพราะสามารถจ่ายเงินตามที่พอมีและไม่ต้องซื้อเต็มถังที่ราคาแพงได้ ทั้งที่ระเบียบกําหนดไว้ชัดเจนว่า ปั๊มแอลพีจีจะต้องเติมให้กับถังแอลพีจีสําหรับรถยนต์เท่านั้น ที่สําคัญวิธีการดังกล่าว ไม่ปลอดภัยและเป็นอันตรายต่อผู้ไปเติมแอลพีจีด้วย เพราะถังดังกล่าวอาจจะไม่ได้ถูกเวียนนําไปบํารุงรักษานั้น
วันที่ 1 มีนาคม 2566 นายสมภพ พัฒนอริยางกูล โฆษกกระทรวงพลังงาน กล่าวว่า ปัจจุบันราคาก๊าซหุงต้มได้ปรับราคาเพิ่มขึ้น ทําให้ผู้มีรายได้น้อยประสบปัญหาไม่มีเงินเพียงพอในการซื้อก๊าซหุงต้มเต็มถังจากร้านจําหน่ายก๊าซ จึงเป็นสาเหตุให้ผู้ใช้ก๊าซหันไปเติมก๊าซหุงต้มในสถานีบริการก๊าซปิโตรเลียมเหลว(LPG) แทน เพราะสามารถเติมก๊าซได้ตามจํานวนเงินที่ต้องการ ทําให้พบการกระทําผิดจากการลักลอบเติมก๊าซ LPG ลงถังก๊าซหุงต้มในสถานีบริการก๊าซ LPG เพิ่มสูงขึ้น ซึ่งการกระทํานี้มีความผิดตามกฎหมาย ที่กําหนดว่า “ไม่ให้มีการบรรจุก๊าซปิโตรเลียมเหลวลงในถังก๊าซปิโตรเลียมเหลวหุงต้มภายในสถานีบริการ” และต้องมีป้ายข้อความ “ห้ามบรรจุก๊าซปิโตรเลียมเหลวลงในถังก๊าซหุงต้ม หากฝ่าฝืนมีความผิด” แสดงไว้บริเวณตู้จ่าย โดยการกระทําผิดดังกล่าว จะมีโทษตาม พ.ร.บ. ควบคุมน้ํามันเชื้อเพลิง พ.ศ. 2542 มาตรา 66 ซึ่งกําหนดไว้ว่า ผู้ใดประกอบกิจการควบคุมประเภทที่ 3 โดยไม่ปฏิบัติตามหลักเกณฑ์ที่กําหนดในกฎกระทรวงที่ออกตามมาตรา 7 ต้องระวางโทษจําคุกไม่เกินหนึ่งปี หรือปรับไม่เกินหนึ่งแสนบาท หรือทั้งจําทั้งปรับ ทั้งนี้ การกระทําดังกล่าวนอกจากจะมีความผิด มีโทษตามกฎหมายแล้ว ยังก่อให้เกิดความไม่ปลอดภัยในสถานีบริการทั้งในระหว่างการเติมก๊าซ และการนําไปใช้ เป็นเหตุให้เกิดอันตรายต่อการใช้งานอันเนื่องมาจากใช้ถังก๊าซหุงต้มที่ไม่ได้ตรวจสอบและบํารุงรักษา ซึ่งกรมธุรกิจพลังงาน ได้สั่งการให้เจ้าหน้าที่กวดขันและประชาสัมพันธ์ให้ผู้ประกอบการสถานีบริการทราบแล้ว
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่บุรีรัมย์ จับมือสถานประกอบการร่วมขับเคลื่อนนโยบาย MIND ของกระทรวงอุตสาหกรรม ซึ่งมุ่งยกระดับ“อุตสาหกรรมดีอยู่คู่ชุมชนอย่างยั่งยืน
วันพฤหัสบดีที่ 2 มีนาคม 2566
02/03/2566
ผู้ตรวจสมพลฯ ลงพื้นที่บุรีรัมย์ จับมือสถานประกอบการร่วมขับเคลื่อนนโยบาย MIND ของกระทรวงอุตสาหกรรม ซึ่งมุ่งยกระดับ“อุตสาหกรรมดีอยู่คู่ชุมชนอย่างยั่งยืน
ผู้ตรวจราชการลงพื้นที่บุรีรัมย์ จับมือสถานประกอบการร่วมขับเคลื่อนนโยบาย MIND ของกระทรวงอุตสาหกรรม ซึ่งมุ่งยกระดับ“อุตสาหกรรมดีอยู่คู่ชุมชนอย่างยั่งยืน”
เมื่อวันที่ 1 มีนาคม 2566 เวลา 10.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายประสงค์ ผลส่ง อุตสาหกรรมจังหวัดบุรีรัมย์ และคณะลงพื้นที่ตรวจเยี่ยมสถานประกอบกิจการอุตสาหกรรมในพื้นที่จังหวัดบุรีรัมย์ ณ บริษัท นอร์ทอีส รับเบอร์ จํากัด (มหาชน) โดยผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ ความสําเร็จของธุรกิจ ชุมชน สังคม สิ่งแวดล้อม และการกระจายรายได้ให้กับชุมชน ซึ่งสถานประกอบการดังกล่าวได้มีการขับเคลื่อนตามนโยบาย MIND ดังนี้ ดําเนินธุรกิจผลิตและจําหน่ายยางแผ่นรมควัน (Ribbed Smoked Sheet : RSS) ยางแท่ง (Standard Thai Rubber : STR) และยางผสม (Mixtures Rubber) เพื่อจําหน่ายไปยังผู้ผลิตในอุตสาหกรรมยานยนต์ และกลุ่มผู้ค้าคนกลางทั้งในประเทศและต่างประเทศ อาทิ สาธารณรัฐประชาชนจีน ญี่ปุ่น สิงคโปร์ บังคลาเทศ และอินเดีย เป็นต้น นอกจากนี้ บริษัทฯ ยังเป็นผู้จัดให้มีการวิเคราะห์ทดสอบคุณภาพยางภายใต้การดําเนินงานของบริษัทฯ ตาม พ.ร.บ.ควบคุมยาง พ.ศ. 2542 มีการพัฒนาชุมชนโดยรอบสถานประกอบการ ดูแลสิ่งแวดล้อมโดยเน้นเรื่องความปลอดภัยต่อสังคมและอนุรักษ์สิ่งแวดล้อม รวมทั้งได้รับรางวัล Green Industry (GI) ระดับที่ 3 และบริษัทฯ ยังมุ่งมั่นผลิตสินค้าให้ได้ตามมาตรฐานสากล พัฒนาคุณภาพอย่างต่อเนื่อง ทําให้สามารถผลิตยางที่มีคุณภาพและได้รับการยอมรับจากลูกค้าทั้งในและต่างประเทศ
ทั้งนี้ ผู้ตรวจสมพลฯ ได้เน้นย้ําการประกอบการนอกจากความสําเร็จทางธุรกิจแล้ว ต้องมีการดูแลรักษาสิ่งแวดล้อม ดูแลชุมชนและกระจายรายได้สู่ชุมชนบริเวณรอบโรงงานให้มีรายได้ด้วย
รัฐบาลไทย-ข่าวทำเนียบรัฐบาล-PM pleased with progress on field of waste management
วันศุกร์ที่ 3 มีนาคม 2566
03/03/2566
PM pleased with progress on field of waste management
PM pleased with progress on field of waste management
March 3, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commended Thailand’s progress on field of waste management through bilateral cooperation between Thailand and Japan.
Thailand’s cooperation with Japan on field of waste management has been forged under the Memorandum of Cooperation in the Field of Waste Management, signed in 2016 between Ministry of Industry’s Department of Industrial Works and Environmental Regeneration and Material Cycles Bureau, Ministry of the Environment of Japan. Later, both parties came to terms to renew the Memorandum to promote bilateral cooperation in a wider range of waste management areas. The renewed MOU was sign on April 20, 2022 with the effective period of 5 years. The MOU prescribes exchanging information and experiences on field of waste management policy development and implementation, e.g., recycling technology and innovation, ash management, and contaminated area management, etc. On February 22, 2023, a meeting was held to discuss capacity enhancement of Thailand’s field of waste management, and to learn from Japan on “waste to energy” technology.
According to the Government Spokesperson, the Prime Minister thanked all concerned agencies on the progress in field of waste management, and affirmed the Thai Government’s commitment to promote bilateral cooperation with Japan in the fields of mutual interest. Thailand’s cooperation with Japan on field of waste management is part of the effort to promote joint industrial development in the region, and foster environmentally-friendly businesses and optimum use of energy, in line with the Government’s policy on green industry and BCG Economic Model, for the country to achieve balance, stability, and sustainability
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมการประชุมคณะกรรมการแม่น้ำโขงแห่งชาติไทย ครั้งที่ 1/2566
วันพฤหัสบดีที่ 2 มีนาคม 2566
รองปลัดกระทรวงเกษตรและสหกรณ์เข้าร่วมการประชุมคณะกรรมการแม่น้ําโขงแห่งชาติไทย ครั้งที่ 1/2566
รองปลัดกระทรวงเกษตรและสหกรณ์เข้าร่วมการประชุมคณะกรรมการแม่น้ําโขงแห่งชาติไทย ครั้งที่ 1/2566 ผ่านสื่ออิเล็กทรอนิกส์
วันพฤหัสบดีที่ 2 มีนาคม พ.ศ.2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมการประชุมคณะกรรมการแม่น้ําโขงแห่งชาติไทย ครั้งที่ 1/2566 โดยมีพลเอกประวิตร วงษ์สุวรรณ รองนายกรัฐมนตรี เป็นประธานในการประชุม ผ่านสื่ออิเล็กทรอนิกส์
การประชุมดังกล่าว เพื่อรับทราบความคืบหน้ากระบวนการปรึกษาหารือล่วงหน้าภายใต้ระเบียบปฏิบัติคณะกรรมาธิการแม่น้ําโขง เรื่อง การแจ้ง การปรึกษาหารือล่วงหน้า และข้อตกลงโครงการไฟฟ้าพลังน้ําเขื่อนสานะคาม สปป.ลาว รับทราบการเตรียมการสําหรับการประชุมสุดยอดผู้นําลุ่มน้ําโขงตอนล่าง ครั้งที่ 4 และการประชุมที่เกี่ยวข้อง โครงการจัดตั้งกองทุนแม่โขง (Mekong Fund) แผนปฏิบัติการร่วม (Joint Action Plan: JAP) ของโครงการไฟฟ้าพลังน้ําเขื่อนปากแบง และโครงการไฟฟ้าพลังน้ําเขื่อนปากลาย และได้ร่วมกันพิจารณาร่างปฏิญญาเวียงจันทน์ ค.ศ. 2023 ร่างถ้อยแถลงสําหรับนายกรัฐมนตรีในการประชุมสุดยอดผู้นําลุ่มน้ําโขงตอนล่าง ครั้งที่ 4 และร่างประเด็นสําหรับการหารือในการประชุมอย่างไม่เป็นทางการ (Pime Ministers Retreat)
ทั้งนี้ ท่านประธานได้เน้นย้ําให้หน่วยงานที่เกี่ยวข้องพิจารณาดําเนินโครงการ/กิจกรรมภายใต้คณะกรรมการแม่น้ําโขงแห่งชาติไทย อย่างรอบคอบและแม่นยํา โดยเฉพาะอย่างยิ่งประเด็นการดําเนินโครงการไฟฟ้าพลังน้ําเขื่อนสานะคาม สปป.ลาว และโครงการจัดตั้งกองทุนแม่โขง (Mekong Fund) เพื่อรักษาผลประโยชน์สูงสุดของประเทศเป็นสําคัญ
รัฐบาลไทย-ข่าวทำเนียบรัฐบาล-ครม. ขยายระยะเวลา “สินเชื่อเพื่อผู้ได้รับผลกระทบจากโควิด-19” ของ ธ.ออมสิน และ ธ.ก.ส. อีก 2 ปี ช่วยลูกหนี้ที่ประสบปัญหาสภาพคล่องทางการเงิน
วันพฤหัสบดีที่ 2 มีนาคม 2566
ครม. ขยายระยะเวลา “สินเชื่อเพื่อผู้ได้รับผลกระทบจากโควิด-19” ของ ธ.ออมสิน และ ธ.ก.ส. อีก 2 ปี ช่วยลูกหนี้ที่ประสบปัญหาสภาพคล่องทางการเงิน
.....
ที่ประชุมครม. (28 ก.พ. 66) ได้ปรับปรุงหลักเกณฑ์การดําเนินโครงการสินเชื่อเพื่อเป็นค่าใช้จ่าย “สําหรับผู้มีอาชีพอิสระ” ที่ได้รับผลกระทบจากโรคโควิด - 19
.
โดยขยายระยะเวลากู้เพิ่มอีก 2 ปี จากเดิมไม่เกิน 3 ปี เป็นไม่เกิน 5 ปี สิ้นสุดระยะเวลากู้วันที่ 24 มี.ค. 68
.
สําหรับช่วยเหลือลูกหนี้ที่ประสบปัญหาสภาพคล่องทางการเงิน และมีรายได้ไม่เพียงพอที่จะชําระหนี้ได้ตามกําหนด มีเวลาในการผ่อนชําระหนี้มากขึ้นและสามารถทยอยชําระหนี้ได้ตามศักยภาพ
.
ทั้งนี้ โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโรคโควิด-19 มีวัตถุประสงค์เพื่อเพิ่มสภาพคล่องชั่วคราวในการดํารงชีวิตแก่ประชาชนที่มีอาชีพอิสระ โดยมีวงเงินสินเชื่อรวม 40,000 ล้านบาท คือ
.
• ธนาคารออมสิน สนับสนุนสินเชื่อวงเงิน 20,000 ล้านบาท
• ธ.ก.ส. สนับสนุนสินเชื่อวงเงินรวม 20,000 ล้านบาท
.
ปัจจุบัน ได้สิ้นสุดระยะเวลาดําเนินโครงการฯ หรือสิ้นสุดการอนุมัติสินเชื่อแล้ว ตั้งแต่วันที่ 30 มิ.ย. 2564 และข้อมูล ณ วันที่ 21 ก.พ. 66 พบว่า
> ธ.ออมสิน มียอดอนุมัติสินเชื่อ 1,980,464 ราย เป็นจํานวนเงิน 19,804.64 ล้านบาท มียอดสินเชื่อคงค้าง 6,669 ล้านบาท
> ธ.ก.ส. มียอดอนุมัติสินเชื่อจํานวน 913,548 ราย เป็นจํานวนเงิน 9,086 ล้านบาท มียอดสินเชื่อคงค้าง 2,349 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/65450
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ธนาคาร 8 แห่งเปิดศูนย์รับแจ้งเหตุภัยทางการเงินจากมิจฉาชีพ ประชาชนผู้ประสบภัยโทรได้ 24 ชั่วโมง
วันศุกร์ที่ 3 มีนาคม 2566
03/03/2566
​ธนาคาร 8 แห่งเปิดศูนย์รับแจ้งเหตุภัยทางการเงินจากมิจฉาชีพ ประชาชนผู้ประสบภัยโทรได้ 24 ชั่วโมง
​ธนาคาร 8 แห่งเปิดศูนย์รับแจ้งเหตุภัยทางการเงินจากมิจฉาชีพ ประชาชนผู้ประสบภัยโทรได้ 24 ชั่วโมง
วันที่ 3 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้กําชับหน่วยงานที่เกี่ยวข้องเร่งประสานความร่วมมือเพื่อแก้ไขปัญหามิจฉาชีพหลอกหลวงประชาชนผ่านช่องทางออนไลน์ มีการโอนเงินออกจากบัญชีผ่านแอปพลิเคชันของธนาคารจนเกิดความเสียหายเป็นวงกว้าง กระทรวงการคลัง กระทรวงดิจิทัลเพื่อเศรษฐกิจและสังคม(ดีอีเอส) ธนาคารแห่งประเทศไทย(ธปท.) และหน่วยงานที่เกี่ยวข้อง ได้ทํางานร่วมกับสมาคมธนาคารไทย และธนาคารของรัฐอย่างใกล้ชิด เพื่อป้องกันปัญหาและบรรเทาความเสียหายที่จะเกิดแก่ประชาชน
ล่าสุด ทั้งส่วนธนาคารพาณิชย์และธนาคารเฉพาะกิจรวม 8 แห่ง ได้เปิดศูนย์รับแจ้งเหตุภัยทางการเงินจากมิจฉาชีพของธนาคาร เพื่อเป็นช่องทางให้ประชาชนที่ได้รับผลกระทบ หรือตกเป็นเหยื่อของมิจฉาชีพโทรแจ้งเหตุ ได้ตลอด 24 ชั่วโมง เพื่อสกัดกั้นความเสียหายให้เร็วที่สุด ประกอบด้วย ธนาคารกสิกรไทย 0-2888-8888 กด 001, ธนาคารกรุงไทย 0-2111-1111 กด 108, ธนาคารกรุงศรีอยุธยา 1572 กด 5, ธนาคารกรุงเทพ 1333 หรือ 0-2645-5555 กด *3, ธนาคารไทยพาณิชย์ 0-2777-7575, ธนาคารทหารไทยธนชาต 1428 กด 03, ธนาคารออมสิน 1115 กด 6 และ ธนาคารซีไอเอ็มบีไทย 0-2626-7777 กด 00
“หากประชาชนท่านใดเห็นว่าตนเองมีความเสี่ยงที่อาจประสบภัยจากมิจฉาชีพทางออนไลน์เนื่องจากมีการติดตั้งแอปพลิเคชันธนาคารทางมือถือ มีการทําธุรกรรมทางการเงินผ่านมือถืออยู่บ่อยๆ ขอให้บันทึกเบอร์ติดต่อศูนย์แจ้งเหตุฯ ของธนาคารที่ตนเองเป็นลูกค้า เพื่อว่าเมื่อเกิดเหตุจะได้โทรประสานเพื่อระงับธุรกรรมได้ทันที” น.ส.ไตรศุลี กล่าว
น.ส.ไตรศุลี กล่าวว่า การเปิดศูนย์แจ้งเหตุภัยทางการเงินจากมิจฉาชีพของสถาบันการเงินต่างๆ เป็นมาตรการควบคู่กับที่ขณะนี้ รัฐบาลได้ผลักดัน พระราชกําหนด (พ.ร.ก.) มาตรการป้องกันและปราบปรามอาชญากรรมทางเทคโนโลยี พ.ศ. .... เพื่อให้เป็นกฎหมายที่เข้ามาช่วยจัดการปัญหาได้อย่างเด็ดขาด ซึ่ง พ.ร.ก.ฯ มีสาระสําคัญในการเพิ่มประสิทธิภาพการปราบปรามการกระทําผิด ด้วยมาตรการต่างๆ อาทิ การแลกเปลี่ยนข้อมูลของสถาบันการเงินหรือผู้ประกอบธุรกิจที่เกี่ยวข้องผ่านระบบการแลกเปลี่ยนข้อมูลที่หน่วยงานที่มีอํานาจให้การอนุญาต เพื่อประสิทธิภาพการตรวจสอบธุรกรรมที่ผิดปกติ สถาบันการเงินสามารถระงับธุรกรรมได้เมื่อพบเหตุอันต้องสงสัยหรือได้รับแจ้งเหตุจากเจ้าของบัญชี ตลอดจนการกวาดล้างบัญชีม้า เป็นต้น
โดยขณะนี้ ดีอีเอส ธปท. สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และสมาคมธนาคารไทยอยู่ระหว่างการพัฒนาระบบกลางที่เรียกว่า ศูนย์ตรวจเช็กธุรกรรมที่มีความเสี่ยงทุจริต (Central Fraud Registry) เพื่อเป็นกลไกด้านข้อมูลที่จะช่วยในการยับยั้งความเสียหายที่อาจเกิดกับประชาชนเจ้าของบัญชีที่ตกเป็นเหยื่อของมิจฉาชีพ